ছবিটিতে সুরারোপ করেন রোচক কোহলি, ইয়ো ইয়ো হানি সিং, অমাল মল্লিক, গুরু রন্ধওয়া, জ্যাক নাইট, সৌরভ-বৈভব ও রজত নাগপাল। গান রচনা করেন কুমার, ইয়ো ইয়ো হানি সিং, স্বপ্নিল তিওয়ারি, জ্যাক নাইট, গুরু রন্ধওয়া, সিংস্তা ও ওয়ে শেরা। নেপথ্য সংগীত রচনা করেন হিতেশ সোনিক। প্রথম গান "দিল চোরি" ছিল হংস রাজ হংসের গান "দিল চোরি সদা হো গয়া"-র রিমেক। এই গানের ভিডিওটি ২০১৭ সালের ২৬ ডিসেম্বর ইউটিউবে প্রকাশিত হয়। দুই বছর অসুস্থতার পর এই গানটির মাধ্যমে ইয়ো ইয়ো হানি সিং আবার গান রেকর্ড শুরু করেন। অরিজিৎ সিং, প্রকৃতি ককর ও অমাল মল্লিকের গাওয়া দ্বিতীয় গান "সুবাহ্‌ সুবাহ্‌" প্রকাশিত হয় ২০১৮ সালের ৩ জানুয়ারি। তৃতীয় গান "ছোটে ছোটে পেগ" হংস রাজ হংসের গান "দিল টোটে টোটে হো গয়া"-র রিমেক। এটি গেয়েছেন ইয়ো ইয়ো হানি সিং, নেহা কক্কর ও নবরাজ হংস। গানটি প্রকাশিত হয় ২০১৮ সালের ১৮ জানুয়ারি।

চতুর্থ গান "বম ডিগি ডিগি" হল একটি পার্টি সং। এটি ২০১৭ সালে মুক্তিপ্রাপ্ত পাঞ্জাবি-ইংরেজি গান "বম ডিগি"-র রিমেক। গানটি গেয়েছেন ব্রিটিশ-পাকিস্তানি গায়ক জ্যাক নাইট ও ব্রিটিশ-ভারতীয় গায়িকা জেসমিন ওয়ালিয়া। গানের কোরাসে বাংলার লোকসংগীতের একটি স্যাম্পেল আছে। গানটি প্রকাশিত হয় ২০১৮ সালের ৮ ফেব্রুয়ারি। ২০১৮ সালের ১৪ ফেব্রুয়ারি ছবির গানের অ্যালবাম প্রকাশিত হয় টি-সিরিজ থেকে।

কাহিনি-সারাংশ
ক্রমবিকাশ
বক্স অফিস
সাউন্ডট্র্যাক